Noard-Fryske Lokaalspoarwei-Maatskippij

De **Noard-Fryske Lokaalspoarwei-Maatskippij** (NFLS) waard oprjochte op 31 maaie 1899 yn Ljouwert. Dizze maatskippij lei normaalspoarige lokaalspoarlinen oan benoarden de Fryske haadstêd. Ut Ljouwert wei rûn der in line nei Stiens, dêr't dy him splitste yn in eastlike en westlike takke.

Nei de splitsing yn Stiens gie de westlike takke fia ûnder oare Sint-Anne en Tsjummearum nei Harns mei in sydtakke nei Frjentsjer (sjoch spoarline Stiens - Harns en spoarline Tsjummearum - Frjentsjer). De eastlike takke (it 'Dokkumer lokaaltsje') gie nei Stiens fierder yn de rjochting fan ûnder oare Ferwert, Ternaard, Dokkum-Ealsum en it einpunt Mitselwier en Eanjum.

De NFLS wie yn har fersoargingsgebiet in direkte konkurrint fan de Nederlânske Tramwei Maatskippij, dy't normaalspoarige tramlinen boude en eksploitearre yn hiel Fryslân.

## Oandielen
De NFLS hie in maatskiplik kapitaal fan 1.100.000 gûne, ferdield yn oandielen fan elk 1000 gûne. Der wiene 1100 oandielen.

## Standerttype NFLS
Standerttype NFLS is in stasjonsûntwerp dat brûkt waard foar ferskate spoarstasjons yn Fryslân. De stasjons waarden allegear begjin 20e iuw boud en hawwe likernôch 30 oant 40 jier tsjinst dien as stasjon.

## Iepening
* 22 april 1901: Ljouwert – Ferwert
* 2 oktober 1901: Ferwert – Mitselwier
* 2 desimber 1902: Stiens – Tsjummearum
* 1 oktober 1903: Tsjummearum – Frjentsjer Halte en Tsjummearum – Midlum-Herbeidjum
* 2 maaie 1904: Midlum - Hjerbeam - Harns SS
* 24 augustus 1913 Mitselwier – Eanjum

De eksploitaasje, dy't ynearsten troch de NFLS sels útfierd waard, waard fan 1 desimber 1905 ôf oernommen troch de HSM.

## Sluting
Op 1 jannewaris 1935 waard de NFLS troch de Steat nasjonalisearre en giene de linen oer nei de Nederlânske Spoarwegen (NS).

Dêrnei fûn der sluting (en foar in part weriepening) fan linegedieltes plak:

* 8 oktober 1933: sluting Tsjummearum – Frjentsjer, dêrnei opbrutsen
* 15 maaie 1935: sluting Tsjummearum – Harns foar reizgersferfier
* 15 maaie 1935: sluting Dokkum-Aalsum – Eanjum, dêrnei opbrutsen
* 15 maaie 1936: sluting Stiens – Tsjummearum foar reizgersferfier
* 1 july 1936: sluting Ljouwert – Dokkum-Ealsum foar reizgersferfier
* 11 jannewaris 1938: sluting Midlum-Hjerbeam – Harns foar frachtferfier, dêrnei opbrutsen
* 28 maaie 1940: weriepening Ljouwert – Dokkum-Ealsum foar reizgersferfier
* 28 maaie 1940: weriepening Stiens – Tsjummearum foar reizgersferfier
* 1 desimber 1940: sluting Ljouwert – Dokkum-Ealsum foar reizgersferfier
* 1 desimber 1940: sluting Stiens – Tsjummearum foar reizgersferfier
* 30 oktober 1942: sluting Tsjummearum – Midlum-Hjerbeam foar frachtferfier, dêrnei opbrutsen
* 7 desimber 1961: sluting Minnertsgea – Tsjummearum foar frachtferfier, dêrnei opbrutsen
* 4 maaie 1966: sluting Mooie Paal oansluting – Berltsum (eardere NTM-tramline) foar frachtferfier, dêrnei opbrutsen
* 27 septimber 1971: sluting Stiens – Minnertsgea foar frachtferfier
* 1973: sluting Holwert – Dokkum-Ealsum foar frachtferfier
* 1975: sluting Stiens – Holwert foar frachtferfier
* 1978: Holwert – Dokkum-Ealsum opbrutsen
* 1980: Stiens – Holwert opbrutsen
* 1980: Stiens – Minnertsgea opbrutsen
* 1995: sluting Ljouwert – Stiens foar frachtferfier
* 1997: lêste rit Ljouwert – Stiens
* 2006: opbrekken fan earste part Ljouwert – Stiens, de spoaren op it yndustryterrein by it emplassemint Ljouwert
* 2011: opbrekken fan lêste part Fleanbasis-Jelsum-Stiens. Op inkele plakken binne noch wat oerbliuwsels te finen (ûnder oare Westerein Ljouwert; kuierpaad tusken it spoar).

## Stasjons fan de NFLS

## Sjoch ek
* Dokkumer Lokaeltsje
* Spoarline Stiens - Harns
* Spoarline Tsjummearum - Frjentsjer
* Spoarstasjons yn Fryslân
* List fan spoarlinen yn Nederlân